Europejski Parlamynt: Ślōnsko godka wygrowo… z polskim tumaczym
Sztyrnostego grudnia europosył Łukasz Kohut we swojim wystōmpiyniu w Europejskim Parlamyńcie na tymat ślōnskij godki padoł ô sytuacyji ślōnskij godki i ô wole ślōnskij społeczności na przileżytość inicjatywy Minority Safepack. Dowoł przi tymu znać, coby niy przepōmnieć w nij ô tych grupach i tych godkach, co skuli swojij sytuacyje niy sōm formalnie poznowane ôd unijowych państw.
Ôroz przeszoł z polskij na ślōnsko godka: “I stoja tukej, chocioż we Warszawie godajōm, że Ślōnzokōw i Ślōnzoczek niy ma, że niy ma prawa być ślōnskij godki, że niy ma ślōnskij nacyje. A to niy ma gańba być ze myńszości. To niy ma ganba godać po ślōnsku. Je prawie na ôpach” – zaczōn Europosył.
W tym mōmyńcie ôzwoł sie wiceprzewodniczōncy Parlamyntu Marcel Kolaja, co kludziōł tyn tref, i doł znać ô problymie z angelskim przekładym. Poprosiōł Kuhuta, coby jeszcze roz pedzioł ôstatnie zdania.
Gibko pokozało sie, iże to niy były problymy techniczne. Po wystōmpiyniu europosła Kohuta przewodniczōncy przidoł: “Dziynkuja i przeproszōm na techniczne felery. Chciołech wyerklerować, iże przekłod na angelski niy bōł dostympny, bo mōwca niy godoł we żodnym ôficjalnym jynzyku Europejskij Unije”.
Wystōmpiynie idzie ôboczyć na tweetrze:
https://twitter.com/LukaszKohut/status/1338884713365327873
Pokozało sie zaroz moc ciepłych kōmyntorzy:
Polska: ślōnski to je dialekt polskigo.
Ślōnzok: godo po ślōnsku
Polske tumacze: gymba ôd udziwiōnego Pikachu
To je szumne! Europosył Łukasz Kochut godo po ślōnsku w Europejskim Parlamyńcie i symultaniczne tumacze blank sie tracōm 😀
Pokozały sie tyż wiyncyj ôsobiste kōmyntarze:
Cołkie zdarzynie w ucieszny spusōb pokozało sytuacyjo ślōnskij godki. Mogymy być radzi, iże – dziynki europosłowi Łukaszowi Kohutowi, a trocha tyż bez cufal – zrobiyło sie ô nij zaś trocha głośnij w Europie.
szl_Latn szl_Latn szl_Latn szl_Latn szl_Latn szl_Latn ind_Latn szl_Latn szl_Latn szl_Latn szl_Latn szl_Latn szl_Latn szl_Latn